b'\n_START_ARTICLE_\nLothar von Richthofen\n_START_SECTION_\n\xc5\xbdivljenjepis\n_START_PARAGRAPH_\nPodobno kot njegov starej\xc5\xa1i brat Manfred, je postal konjeni\xc5\xa1ki \xc4\x8dastnik in v tej rodu vojske slu\xc5\xbeil prvo leto prve svetovne vojne._NEWLINE_Kmalu zatem, ko je Manfred zaprosil za premestitev k vojnemu letalstvu, je tudi sam zaprosil za premestitev v letalstvo in bil leta 1915 preme\xc5\xa1\xc4\x8den. Januarja 1916 je postal letalski opazovalec in sodeloval v bitki za Verdun._NEWLINE_Potem, ko je kon\xc4\x8dal svoje pilotsko usposabljanje, je bil 6. marca 1917 preme\xc5\xa1\xc4\x8den k bratovi enoti Jasta 11._NEWLINE_V njej je sodeloval v krvavem aprilu in do za\xc4\x8detka maja je dosegel \xc5\xbee 16 zmag. Ko je brat Manfred od\xc5\xa1el na dopust, je Lothar prevzel njegovo poveljni\xc5\xa1ko mesto nad eskadriljo. Manfred je svojega mlaj\xc5\xa1ega brata opisal kot strelca in ne lovca, saj je letel \xc5\xa1e bolj lahkomiselno kot on._NEWLINE_Dne 7. maja 1917 naj bi sestrelil tudi do takrat prvega britanskega letalskega asa, Alberta Balla. Raziskave in dokumenti mlaj\xc5\xa1ega Richthofna so to pozneje ovrgli._NEWLINE_13. maja istega leta je dosegel \xc5\xbee 23. zmago, a je njegovo letalo sestrelila protiletalska obramba in je moral zasilno pristati._NEWLINE_Zaradi pridobljenih ran in po\xc5\xa1kodb je bil 5 mesecev v bolni\xc5\xa1nici._NEWLINE_12. avgusta 1918 je dosegel svojo zadnjo, 40. zmago. Glede na \xc4\x8das letenja in \xc5\xa1tevilo zadetkov je bil celo bolj uspe\xc5\xa1en kot starej\xc5\xa1i brat Manfred (80 zmag)._NEWLINE_Po vojni je sprva delal na kmetiji, nato pa se je vrnil k letalstvu. Junija 1919 se je poro\xc4\x8dil in imel dva otroka._NEWLINE_Umrl je 4. julija 1922 v letalski nesre\xc4\x8di, ko je zaradi odpovedi motorja strmoglavilo potni\xc5\xa1ko letalo D1481, ki ga je upravljal._NEWLINE_Pokopan je na garnizijskem pokopali\xc5\xa1\xc4\x8du v Schweidnitzu.'